Nos Seguinus, Dei gratia episcopus Matisconensis, notum facimus universis presentes litteras inspecturis, quod cum inter venerabilem patrem Yvonem, abbatem Cluniacensem, et conventum ejusdem loci, ex una parte, et Jacobum de Blenos, ex altera, controversia haberetur super eo quod idem Jacobus pro chacipoleria de Blanos dicebat se habere et percipere debere singulis annis, ratione successionis materne, in grangia de Blanos sex panellos frumenti pro messe et minutas decimas dicte ville et ejus appenditiarum cum una veste estimatione viginti solidorum Cluniacensium, et super eo quod dicebat pro chacispoleria de Vilers se habere et percipere singulis annis, ratione successionis paterne, in grangia de Vilers sex penellos frumenti pro messe et minutas decimas ejusdem loci et ejus appendiciarum cum una veste estimationis viginti solidorum Cluniacensium; tandem, prout idem Jacobus confessus est coram nobis, amicabilis inter eos conpositio processit sub forma inferius annotata. Dictus siquidem Jacobus supradictas vestes [pro] messe et decimas cessit eis et successoribus eorum in perpetuum; remissit penitus et quittavit, ac omnes terras, possessiones ac jura ubicumque consistencia, quascumque francas et liberas, et in proprio habebat alodio et possidebat vel quasi ab eisdem abbate et conventu et ecclesia Cluniacensi accepit in feodum legum, ea sub eodem jure et astrictione ab eisdem et eorum successoribus de cetero habiturus. Predicti vero abbas et conventus summam servitiorum, terrarum et possessionum quas ab eis idem Jacobus ubicumque per se vel per alios tenebat, eidem Jacobo et suis heredibus pro predictis perpetuo diminuerunt et relauxaverunt in decem solidis Cluniacensis monete pro predictis terris eidem circa festum beati Martini hyemalis singulis annis reddendis. Terre autem de quibus predicti decem solidi debebuntur sunt hee: videlicet in valle de Blanos, terra Bordelie Berdet, campus dou Clos, cultile dictum li Ors, vercheria Regis, cam[pus] subtus Fonnieres, campus dou Merzeles, campus de Regrenain, campus dou Raisemotier, terra de Groles, terra de Gadone, bordeleria Roudier, stagnum de Cuelet, mansus dictus de Lautecor, et quicquid possidebat condam Durannus filius, serviens noster, pater dicti Jacobi, in valle de Blanos. Item mansus situs apud Varanges, cujus sunt participes filii Gaufridi de Varanges, terra de Prahadi, que dicitur mansus, terra des Plantes, pratum Caillot, pratum de la Litaude Vilers, pratum de Gisie, vinea dou Chane, sita subtus Lordoni, tercia pars plante site apud Colonges. Item apud Praiz mansus, cujus sunt participes heredes Resclet, cum quodam molendino. Item vercherie Prevostas site apud Novile. Item pro sua parte condemmene de Preaus. Item terra cum pratis sita apud Prait et Chessiacum, que dicitur terra Avelletum, et pars quam habet in manso de Maseroles. Feodales autem sunt: videlicet domus dicti Jacobi de Varanges cum vercheria, pratum de Seignes, terra quam tenet ab ipso Silvester de la Palu, magna belosia sita subtus Seignes, terra de Striges, campus dou Soier, campus subtus Bote Avant, terra de Vivaruel, vercheria Bordem, terra des Ormes, quicquid tenet vel possidet apud Bainnos, pratum des Peries, quicquid tenet vel possidet apud Colunges in redditibus vel in pratis, et terra quam tene[n]t ab ipso Jacobo filii Andrual de Lornan et sui pares, Michael de Varanges, Johannes Jociaus, Duranus Chenuz, et quicquid tenet ab ipso li Blans de Viviers, carroiars, Johannes Bernarduns, Petrus dou Biez, Bernars de Chasseignes; terram autem quam tenent a dicto Jacobo liberi Johannis dou Biez. Item quidquid habet dictus Jacobus apud Langue et apud Baissie. Item quicquid habet dictus Jacobus apud Cules in redditibus vel pratis, vineis vel aliis rebus cum feodo quem tenet ab ipso Guichardus, domicellus de Sandon, sita (sic) in parrochia de Cules. Item quicquid tenet dictus Jacobus apud Donzie in redditibus vel in aliis rebus et omnia quecunque tenet in allodio, ubicunque sint, esse de feodo predictorum abbatis et conventus dictus Jacobus recognoscit, sicut superius est expressum. Volunt autem et concedunt predicti abbas et conventus, ut predictus Jacobus et sui heredes in nemoribus et pascuis de Blanos usagium habeant in quibus alii homines de Blanos consueverunt. In cujus rei testimonium, ad instantiam et preces dicti Jacobi de B[l]anos, sigillum duximus presentibus apponendum. Actum anno Domini Mº CCº quinquagesimo nono, mense augusto.